།ཚད་འབྲས་ཀྱི་རྣམ་གཞག་
ཆེན་མོ་བཞུགས་སོ། །
མཁས་གྲུབ་རྗེས་མཛད།
i
དཔལ་ལྡན་དྲི་མེད་ཐུགས་ནི་ཡོངས་རྫོགས་པ། །རྗེ་བཙུན་བླ་
མ་འཇམ་པའི་དབྱངས་དང་བཅས། །རིགས་པའི་དབང་ཕྱུག་གཉིས་
དང་འགྲེལ་མཛད་མཆོག། སྨྲ་བའི་དབང་བོ་རྣམས་ལ་ཕྱག་འཚལ་
ཏེ། ། དགེ་ལེགས་རྣམ་དཔྱོད་ཤཪ་རིའི་གཙུག་ཕུད་ལས། །ལེགས་
བཤད་འོད་སྟོང་འགྱེད་པའི་ཆ་ཡི་ཟེར། ། གཞུང་ལུགས་པདྨོའི་སྙིང་
བོར་རེག་པ་ལས། ། དོན་གཉེཪ་བུང་བའི་དགའ་ སྟོན་རྫོགས་པར་
བྱ། ། འདི་ལྟར་རྒྱལ་བས་ལུང་བསྟན་ཅིང་།
བྱང་ཆུབ་སེམས་་་་་་་
དཔའི་སྤྱོད་པ་རླབས་པོ་ཆེ་ཡོངས་སུ་སྨིན་པའི་མཐུ་དང་ལྡན་པའི་
རིགས་པའི་དབང་ཕྱུག་རྣམ་པ་གཉིས་ཀྱིས་མངོན་པར་མཐོ་བ་དང་
ངེས་པར་ལེགས་པའི་གོ་འཕང་ཐོབ་པར་བྱེད་པའི་ལམ་ཕྱིན་ཅི་མ་
ལོག་པ་བལྟ་བའི་ཚད་ མ་རྣམ་པ་གཉིས་ཀྱི་མིག་གདུལ་བྱ་དག་ལ་་
ལེགས་པར་སྦྱིན་པའི་ཐབས་རྨད་དུ་བྱུང་བ་རིགས་པའི་གཞུང་ལུགས་
མདོ་དང་སྡེ་བདུན་ཡན་ལག་དང་བཅས་པ་ཉེ་བར་སྦྱར་བ་འདི་དག་

རྗེ་ཡབ་སྲས་གསུམ་གྱི་ཚད་གཞུང་དང་གུང་ཐང་བློ་གྲོས་ཀྱི་བསྡུས་གྲྭ། 135
ལས། རེ་ཞིག་མདོ་དང་རྣམ་འགྲེལ་ངེས་སུ་བཅས་པའི་གཞུང་གི་
འབྲས་རྟོག་གི་སྐབས་ལས། འབྲས་བུའི་རྟོག་པ་གསུམ་པ་སྟོན་པའི་
སྐབས་ཉིད་གྲུབ་པའི་མཐའ་གོང་འོག་གང་གི་དབང་དུ་བྱས་ཏེ་ཚུལ་
ཇི་ལྟར་རྣམ་པར་བཞག་པའི་ལུགས་སྨྲས་ལ་ཞུགས་པའི་འཆད་པ་བོ་
ཕལ་ཆེ་བ་སྨྲ་བ་ཐ་དད་པ་སྣ་ཚོགས་པར་གྱུར་ཏེ་དགོངས་བ་ཇི་ལྟ་བ་
བརྟག་དཀའ་བར་གྱུར་པ་ཞིག་ན། འགྲེལ་བ་མཛད་ པ་ སོ་ སོའི་
ལུགས་གང་ཡིན་པ་དང་། ཁྱད་པར་སློབ་དཔོན་ཆོས་ མཆོག་གི་་
བཞེད་པ་ཊིཀྐ་འཐད་ལྡན་གྱི་འཆད་ཚུལ་ཇི་ལྟར་ཡིན་པ་རྒྱས་པར་སྨྲ་
བར་བྱོས་ཤིག་ཅེས་ཉན་པ་བོ་ཤེས་པར་འདོད་པ་དག་གིས་དོན་ཚོལ་
བ་ལྷུར་ལེན་པའི་རེ་བ་ཡོངས་སུ་རྫོགས་པར་འདོད་པས་དོན་འདི་
ཉིད་སྨྲ་བ་ལ་ཞུགས་སོ། །
དེ་ལ་ཐོག་མར་ཚད་མ་མདོའི་འབྲས་རྟོག་གི་གཞུང་གི་མཚམས་
དབྱེ་བ་དང་། དེ་ཉིད་རྣམ་འགྲེལ་མཛད་པའི་གཞུང་གིས་རྣམ་པར་
འཆད་པའི་མཚམས་དབྱེ་བ་ཙམ་ཞིག་བརྗོད་པར་བྱ་སྟེ། དེ་ཡང་
མདོར། བྱ་དང་བཅས་པར་རྟོགས་པའི་ཕྱིར། །འབྲས་བུ་ཉིད་དུ་
ཡོད་ཚད་མ། ། འདི་ལ་ཕྱི་རོལ་པ་རྣམས་ཀྱི་བཞིན་དུ་ ཚད་ མ་ལས་
འབྲས་བུ་དོན་གཞན་དུ་གྱུར་པ་ནི་མེད་ཀྱི། ཞེས་པ་ནས། བྱ་བ་
མེད་པར་ཡང་མ་ཡིན་པ་དེ་བཞིན་དུ་འདིར་ཡང་ཡིན་ནོ། །ཞེས་པའི་
བར་གྱིས་འབྲས་བུའི་རྟོགས་པ་དང་བོ་བསྟན་ཏེ། དེ་ཉིད་འཆད་པ་
ནི། བྱ་བ་སྒྲུབ་པར་བྱེད་ཅེས་ཏེ། ། ཞེས་པ་ནས། སྒྲོ་འདོགས་

136
གནའ་དཔེ་གཅེས་བསྡུས་དཔེ་ཚོགས།
པས་ ནི་ འཇུག་ ཕྱིར་ རོ། ། ཞེས་བྱ་ བའི་ བར་ རོ། ། ཡང་ མདོ་ ལས།
ཡང་ན་རང་རིག་འབྲས་བུ་ཡིནན། ཤེས་པ་ནི་འདིར་གཉིས་སུ་སྣང་
བ་སྐྱེ་སྟེ། རང་གི་སྣང་བ་དང་། ཡུལ་གྱི་སྣང་བའོ། ། སྣང་བ་
གཉིས་ལས་གང་རང་རིག་པ་དེ་ནི་འབྲས་བུར་འགྱུར་རོ། །ཞེས་བྱ་
བས་ནི་འབྲས་རྟོག་གཉིས་པ་བསྟན་ལ། དེ་ཉིད་རྣམ་འགྲེལ་དུ།
དོན་རིག་གང་ཡིན། ཞེས་བྱ་བ་ནས་བརྩམས་ཏེ།
མྱོང་བ་ཉིད་ནི་
འབྲས་བུ་ཡིན། ། ཞེས་བྱ་བའི་བར་གྱིས་འཆད་པར་བྱེད་དེ། ལྷ་
དབང་བློས། མྱོང་བ་ཉིད་ནི་འབྲས་བུ་ཡིན། ཞེས་པའི་འགྲེལ་
བར། མྱོང་བ་ཉིད་དེ་རང་རིག་པ་གང་ཡིན་པ་དེ་ཉིད་ནི་འབྲས་བུ་
ཡིན།
དེས་ནི་གཉིས་སུ་སྣང་བའི་ཤེས་པ་སྐྱེ་བར་འགྱུར་རོ། །ཞེས་
བྱ་བ་ནས་བརྩམས་ཏེ། རང་རིག་པ་དེ་ནི་འབྲས་བུ་ཡིན་ནོ་ཞེས་བྱ་
བའི་བར་དེ་རྣམ་པར་བཤད་པ་ཡིན་ནོ། །དེ་ལྟར་ན་གཟུང་བའི་རྣམ་
པ་ནི་གཞལ་བྱ་ཡིན་ཞིང་། བདག་ཉིད་ཉམས་སུ་མྱོང་བ་ནི་འབྲས་བུ་
ཡིན་ལ། འཛིན་པའི་རྣམ་པ་ནི་སྒྲུབ་པར་བྱེད་པ་ཡིན་དེ་ལྟར་ན་
དོན་མེད་པ་ལ་འབྲས་བུའི་ རྟོག་པ་འདི་ནི་གཅིག་ཡིན་ནོ། ། ཞེས་་
བཤད་པ་ལྟར་རོ། ། རང་རིག་པ་དེ་ནི་འབྲས་བུར་འགྱུར་རོ། །ཞེས་
པའི་མཇུག་དེ་ཉིད་དུ་མདོར། ཅིའི་ཕྱིར་ཞེ་ན། དེ་ཡི་ངོ་བོ་ལས་
དོན་ངེས། །གང་གི་ཚེ་ཤེས་པ་ཡུལ་དང་བཅས་པ་དོན་ཡིན་པ་དེའི་ཚེ་
དེ་དང་རྗེས་སུ་མཐུན་པའི་རང་རིག་པ་འདོད་པའམ་མི་འདོད་པའི་
དོན་རྟོགས་པར་བྱེད་དོ། ། ཞེས་འབྱུང་བ་ལྷ་དབང་བློས་རྣམ་འགྲེལ་

རྗེ་ཡབ་སྲས་གསུམ་གྱི་ཚད་གཞུང་དང་གུང་ཐང་བློ་གྲོས་ཀྱི་བསྡུས་གྲྭ། 137
གྱི་ གཞུང་ འདིས་ བཤད་ པ་ མ་ སྦྱར་ རོ། ། དེའི་ མཇུག་ ཏུ་ མདོར།
གང་གི་ཚེ་ཕྱི་རོལ་གྱི་དོན་འབའ་ཞིག་གཞལ་བྱར་བྱེད་པ་དེའི་ཚེ་ནི།
ཡུལ་གྱི་སྣང་བ་ཉིད་དུ་འདིའི། །ཚད་མ། དེའི་ཚེ་ནི་ཤེས་པ་རང་
རིག་པ་ཡིན་ཡང་རང་གི་ངོ་བོ་ལས་མི་ལྟོས་པའི་དོན་གྱི་སྣང་བ་འདིའི་
ཚད་མའོ། །གང་གི་ཕྱིར་དོན་དེ། དེ་ཡིས་འཇལ་བར་བྱེད། ཇི་
ལྟ་ཇི་ལྟར་དོན་གྱི་རྣམ་པ་དཀར་བོ་དང་དཀར་བོ་མ་ཡིན་པ་ལ་སོགས་
པ་ཉིད་ཤེས་པ་ལ་སྣང་བ་ན། དེ་དང་དེའི་ངོ་བོའི་ཡུལ་དང་བཅས་
པ་འཇལ་བར་བྱེད་དེ། དེ་ལྟར་རྣམ་པ་དུ་མ་རིག་པའི་ཤེས་པ་ཉེ་
བར་བླངས་པ་དེ་ལྟ་དེ་ལྟར་ཚད་ མ་དང་གཞལ་བྱ་ཉིད་དུ་ ཉེ་བར་
འདོགས་པ་ཡིན་ཏེ། ཆོས་ཐམས་ཅད་ནི་བྱ་བ་དང་ བྲལ་བ་ ཡིན་
པའི་ཕྱིར་རོ། །ཞེས་གསུངས་པ་ལ། ལྷ་དབང་བློས། དོན་རིག་དེ་
བདག་ཉིད་ཕྱིར་རོ། །ཞེས་པ་བཤད་ཟིན་མ་ཐག་ཏུ། འདི་ཐམས་
ཅད་ཀྱིས་ནི་གང་གི་ཕྱི་རོལ་གཞལ་བྱ་ཡིན་པ་དེའི་ཚེ། ཞེས་བྱ་བ་ལ་
སོགས་པས་བཤད་པའི་འབྲས་བུའི་རྟོག་པ་གསུམ་པ་བཤད་པ་ཡིན་
ནོ། ། ཞེས་འབྱུང་ཡང་། དེ་དང་འདྲ་འམ་ཞེས་ སོགས་ ཤོ་ལོ་ཀ་་
གཉིས་ འབྲས་ རྟོག་ གསུམ་ པ་ ལམ་ གཏོགས་ པར་ བཞེད་ པ་ མིན་ ཏེ།
འདི་ཉིད་སྨྲས་པ། གང་ཚེ་སྣང་
མདོར་ཚིག་སྔ་མའི་དེ་མ་ཐག་ཏུ།
པའོ་དེ་ཡི་ཕྱིར། ། དེ་གསུམ་ཐ་དད་དུ་མ་བྱས། ཞེས་འབྱུང་བ་ལ།
བ་དེ་གཞལ་བྱ། །ཚད་མ་དང་དེའི་འབྲས་བུ་ནི། །འཛིན་རྣམ་རིག་
ལྷ་དབང་བློས། དེ་འདྲ་ངས་ཀྱང་མི་ཤེས་སོ། །ཞེས་པ་བཤད་ཟིན་

138
གནའ་དཔེ་གཅེས་བསྡུས་དཔེ་ཚོགས།
ནས་གཞུང་འོག་མའི་མཚམས་སྦྱོར་བ་ན། གང་གི་ཚེ་ཕྱི་རོལ་གྱི་
དོན་ནི་གཞལ་བྱ་ཉིད་ཡིན་པ་དེའི་ཚེ་ཞེས་བྱ་བ་ལ་སོགས་པ་ཡོངས་སུ་
རྫོགས་པར་བྱས་ནས། སྣང་བ་ཅན་གང་དེ་གཞལ་བྱ། ཞེས་བྱ་བ་
ལ་སོགས་པའི་སྐབས་དང་སྦྱོར་བར་བྱེད་པ་དེ་ཡང་། བློ་ཡི་བདག་
ཉིད་ཅེས་བྱ་བ་ལ་སོགས་པས་འཆད་པར་བྱེད་དོ། །ཞེས་འབྱུང་བའི་
ཕྱིར་ཏེ། སྣང་བ་ཅན་གང་དེ་གཞལ་བྱ། ཞེས་པ་དང་། གང་ཚེ་
སྣང་བ་དེ་གཞལ་བྱ། ཞེས་པ་འགྱུར་ཁྱད་དོ། །དེས་ན་དེ་འདྲ་ངས་
ཀྱང་མི་ཤེས་སོ། ། ཞེས་པ་ཡར་བཅད་ཀྱིས་མདོའི་འབྲས་རྟོག་གསུམ་
པའི་གཞུང་དེ་དག་བཤད་པ་ཡོངས་སུ་རྫོགས་པར་བྱས་ནས་ཞེས་སྨྲས་
པ་འདི་ཉིད་ཀྱིས་ ཤོ་ལོ་ ཀ་དེ་གཉིས་ཀྱང་འབྲས་རྟོག་ གསུམ་ པའི་་་་
གཞུང་དུ་གསལ་བར་བསྟན་ཏོ། །དེ་ལྟར་ན་མདོའི། གང་ཚེ་སྣང་
བ་དེ་གཞལ་བྱ། །ཞེས་སོགས་ཚིགས་སུ་བཅད་པ་དེ་ཉིད་འཆད་པར་
བྱེད་པ། བློ་བདག་རྣམ་པར་དབྱེར་མེད་ཀྱང་། ། ཞེས་བྱ་བ་ལ་་
སོགས་པ་ཡིན་ལ། ཚིགས་བཅད་དེའི་མཇུག་ཏུ་མདོར། ཅི་སྟེ་
ཤེས་པའི་ཚུལ་གཉིས་པོ་ཞེས་ཇི་ལྟཪ་རྟོགས་པཪ་བྱ་ཞེ་ན།
ཡུལ་
ཤེས་པ་དང་དེ་ཤེས་པའི། །དབྱེ་བས་བློ་ཡི་ཚུལ་གཉིས་ཉིད། །ཅེས་
སོགས་གསུངས་པ་དག་ནི། ཡུལ་རྣམས་ལས་ནི་བྱུང་བ་ཡི། །ཞེས་
བྱ་བ་ལ་སོགས་པས་འཆད་པར་བྱེད་དོ། །འོ་ན་གང་ཚེ་རྣམ་རིག་རྒྱུ་
ཡི་ཡུལ། །ཞེས་སོགས་ཤོ་ལོ་ཀ་གསུམ་འབྲས་རྟོག་གང་གི་གཞུང་ཡིན་
པ་དང་མདོ་དང་སྦྱོར་མི་སྦྱོར་ཇི་ལྟར་ཡིན་ཞེ་ན། ལྷ་དབང་བློས།

རྗེ་ཡབ་སྲས་གསུམ་གྱི་ཚད་གཞུང་དང་གུང་ཐང་བློ་གྲོས་ཀྱི་བསྡུས་གྲྭ། 139
འདི་དག་མདོ་དང་སྦྱོར་མི་སྦྱོར་གང་ཡང་མ་བཤད་ཅིང་། གང་ཚེ་
གྲུབ་པ་དེ་ཡི་དངོས། །གཞན་འདོད་པའམ་མི་འདོད་པ། །རྣམ་རིག་
རྒྱུ་ཡི་ཡུལ་དག་ཀྱང་། ། དེ་ཡི་དེ་ལྟར་མྱོང་བ་ཡིན། ། ཞེས་འདོན་ལ།
དེའི་འགྲེལ་བར། གྲུབ་པ་ནི་འདོད་པ་དང་མི་འདོད་པ་ལ་སོགས་
པའི་རང་བཞིན་ནོ། །གང་ཞེ་ན། གཞན་ཏེ་ཕྱི་རོལ་གྱི་དོན་འདོད་
པའམ་མི་འདོད་པ་རྣམ་རིག་རྒྱུ་ཡི་ཡུལ་དག་ཀྱང་ངོ་། །རྣམ་པར་རིག་
པ་དེའི་དེ་ལྟར་མྱོང་བ་ཡིན། འདོད་པ་དང་མི་འདོད་པའི་རྣམ་
པའི་སྒོ་ནས་ཡུལ་ཉམས་སུ་མྱོང་བ་གང་ཡིན་པ་དེའི་འབྲས་བུ་ཡིན་
ནོ། ། དེས་ནི་དོན་དང་འདྲ་བ་ནི་ཚད་མ་ཡིན་ཞིང་དོན་མྱོང་བ་ནི་
འབྲས་བུ་ཡིན་པ་དེ་ལྟར་ན་ཕྱི་རོལ་གྱི་དོན་མེད་པ་ལ་རྣམ་པར་རྟོག་པ་
གཉིས་པ་བཤད་པ་ཡིན་ནོ། ། ཞེས་འགྲེལ་བའི་དཔེ་ཕལ་ཆེ་བ་ལས་
འབྱུང་ཞིང་། དཔེ་ཁ་ཅིག་ཏུ་དེ་ལྟར་ན་ཕྱི་རོལ་གྱི་དོན་ཡོད་པ་ལ་
རྣམ་པར་རྟོག་པ་གཉིས་པ་བཤད་དོ། །ཞེས་དང་། དཔེ་རེ་རེ་གཉིས་
གཉིས་ལ། དེ་གཉིས་ཀ་མེད་པ། དེ་ལྟར་ན་རྣམ་པར་རྟོག་པ་
གཉིས་པ་བཤད་པ་ཡིན་ནོ། །ཞེས་རྨའི་འགྱུར་གཅིག་པུ་ལ་མི་འདྲ་བ་
གསུམ་འབྱུང་སྟེ། འཆད་པ་བོ་སྔ་མ་དག་གི་མཆན་བུ་དཀྱུས་ལ་
ཤོར་བའམ། འདོད་པས་བཅོས་པའི་སྐྱོན་གང་ཡིན་བརྟག་དགོས་
པར་སྣང་ལ། འོན་ཀྱང་དེའི་འགྲེལ་བཤད་དུ་ཤཱཀྱ་བློས། དེ་དང་
དེས་ཕྱི་རོལ་དོན་ལ་ཕྱི་རོལ་གྱི་གཞལ་བྱར་རྟོག་པ་ནི་འབྲས་བུ་ཡིན་གྱི།
རེ་ཞིག་དེ་རིག་པ་ནི་མ་ཡིན་ནོ་ཞེས་བཤད་དོ། །ཕྱི་རོལ་གྱི་དོན་ཡོད་

140
གནའ་དཔེ་གཅེས་བསྡུས་དཔེ་ཚོགས།
པ་ལ་འབྲས་བུའི་རྣམ་པར་རྟོག་པ་གཉིས་པ་བཤད་པ་ཡིན་ནོ་ཞེས་བྱ་
བ་ནི་ཤེས་བྱ་ནང་གི་ཡིན་པར་སྨྲ་བའི་འབྲས་བུའི་རྣམ་པར་རྟོག་པ་ལ་
ལྟོས་ ནས་ གཉིས་ པ་ ཞེས་ བསྟན་ཏོ། ། གང་ཚེ་གྲུབ་པ་ དེ་ ཡི་ དངོས།
ཞེས་བྱ་བ་ལ་ སོགས་པའི་གཞུང་འདིས། བྱེད་དང་ བཅས་པར་་་
རྟོགས་ཉིད་ཕྱིར། །ཚད་མའི་འབྲས་བུ་ཉིད་འགྱུར་བའམ། ཞེས་བྱ་
བ་ལ་སོགས་པ་ཚད་མ་ཀུན་ལས་བཏུས་པའི་མངོན་སུམ་གྱི་ལེའུའི་
གཞུང་དུ་ཇི་ལྟ་བུཪ་འགྱུཪ་བའི་འབྲས་བུ་མངོན་པར་བཞེད་པ་དེ་
བཤད་པ་ཡིན་པར་ལྟ་བར་བྱའི། རང་རིག་པའི་འབྲས་བུ་ནི་མ་
ཡིན་ནོ། །ཞེས་བཤད་དེ། དེ་ལྟར་ན་ཤོ་ལོ་ཀ་དང་བོ་འདི་མདོའི་
འབྲས་རྟོག་དང་བོ་འཆད་བྱེད་ཀྱི་གཞུང་།
ཕྱི་རོལ་ཁས་བླངས་ཀྱི་
འབྲས་རྟོག་སྔར་བཤད་པ་རྣམས་ཀྱི་དོན་བསྡུར་སྦྱོར་བ་དང་། དེ་
ཉིད་ ཤེས་བྱ་ནང་གི་ཡིན་པར་སྨྲ་བའི་ལུགས་ལ་ལྟོས་པའི་ལུགས་་་་
གཉིས་པ་ཕྱི་རོལ་ཁས་བླངས་ཀྱི་འབྲས་རྟོག་གི་ལུགས་ཡིན་ནོ་ཞེས་
འཆད་པར་འདུག་པས། འགྲེལ་བཤད་དང་བསྟུན་ན་འགྲེལ་བའི་
ཚིག་ཀྱང་ཕྱི་རོལ་གྱི་དོན་ ཡོད་ པ་ལ་ ཞེས་ པ་དག་པར་བྱ་དགོས་ལ།
འགྲེལ་བཤད་འདིའི་རྗེས་སུ་འབྲང་བར་རློམ་པ་གང་དག་འབྲས་རྟོག་
གཉིས་པ་རྣམ་རིག་པའི་རང་རིག་གི་ཚད་འབྲས་ལ་ལྟོས་པའི་འབྲས་
རྟོག་ གཉིས་ པ་ ཡིན་ ནོ། ། ཞེས་ པ་ འགྲེལ་ བའི་ དོན་ དུ་ སྨྲ་ བ་ ནི།
འབྲས་རྟོག་དང་བོ་འབྲས་ རྟོག་གཉིས་པ་ལ་ ལྟོས་ནས་འབྲས་ རྟོག་
གཉིས་པ་ཡིན་ནོ། །ཞེས་སྨྲ་བ་བླུན་པོའི་བརྗོད་པ་སྟེ། ཚེས་གཅིག་

རྗེ་ཡབ་སྲས་གསུམ་གྱི་ཚད་གཞུང་དང་གུང་ཐང་བློ་གྲོས་ཀྱི་བསྡུས་གྲྭ། 141
ཚེས་གཉིས་ལ་ལྟོས་ནས་ཚེས་གཉིས་པ་ཡིན་ཞེས་སྨྲ་བ་དང་མཚུངས་
སོ། །གང་ཚེ་ཤེས་བྱ་དོན་དུ་ནི། །ཞེས་སོགས་ཤོ་ལོ་ཀ་གཉིས་བཤད་
པའི་མཇུག་ཏུ་ལྷ་དབང་བློས། ཞེས་བྱ་བས་ནི་རྣམ་པར་རིག་པ་
ཙམ་ ཉིད་ཀྱི་ འབྲས་བུའི་ རྟོག་ པ་ འདི་ བཤད་དོ། ། ཞེས་འབྱུང་ལ།
དེའི་འགྲེལ་བཤད་དུ། ཤཱཀྱ་བློས། ཕྱི་རོལ་གྱི་དོན་མེད་པ་ལ་རང་
རིག་པ་ནི་འབྲས་བུ་ཡིན་ཞེས་བརྗོད་ནས།
དོན་ངེས་པ་ ནི་ དེ་་་་
དངོས་ཡིན། ། ཞེས་རྒྱུ་བཤད་དོ། །དེའི་འགྲེལ་བ་ནི། གང་གི་ཚེ་
ཡུལ་དང་བཅས་པའི་ཤེས་པ་དོན་ཡིན་པ་དེའི་ཚེ་རང་རིག་པ་དང་
རྗེས་སུ་མཐུན་པ་དེའི་དོན་རྟོགས་པ་འདོད་པ་དང་མི་འདོད་པ་ཞེས་
བྱ་བ་ཡིན་ནོ། །དེ་ཉིད་ནི་གང་གི་ཚེ་ཡུལ་བཅས་ཤེས་པའི་ཞེས་བྱ་བ་
ལ་སོགས་པ་སྨོས་ཏེ།
ཡུལ་དང་བཅས་པ་ཞེས་བྱ་བ་ལ་སོགས་པས་
འཆད་པར་བྱེད་དོ། ། རྣམ་པར་རིག་པ་ཙམ་ཉིད་ཀྱི་འབྲས་བུའི་རྟོག་
པ་འདི་བཤད་ དོ་ ཞེས་ བྱ་བ་ནི། རང་རིག་པ་ནི་ འབྲས་བུ་ ཡིན།
ཞེས་བྱ་བ་འདིའི་རང་རིག་པ་ཙམ་གྱིས་འབྲས་བུའི་རྣམ་པར་རྟོག་པ་
གང་ཡིན་པ་དེ། དོན་ངེས་པ་ནི་དེ་དངོས་ཡིན། ། ཞེས་བྱ་བ་ལ་
སོགས་པའི་གཞུང་གིས་བཤད་ཅིང་རྟོགས་ལ་སྒྲུབས་ཞེས་པའི་དོན་
ནོ། །རྣམ་པར་རིག་པ་ཙམ་ཉིད་ཀྱི་འབྲས་བུའི་རྣམ་པར་རྟོག་པ་ལས་
འདིའི་རྣམ་པར་རྟོག་པ་གཞན་ཡིན་ནོ་ཞེས་ལྟ་བར་མི་བྱ་སྟེ། དེ་
ཉིད་འདིས་བསྟན་པའི་ཕྱིར་རོ། ཞེས་བཤད་དེ། དེ་ལྟར་ན་རྣམ་
འགྲེལ་གྱི་གཞུང་ཚིགས་བཅད་འདི་གཉིས་མདོའི་ཚིག དེ་ཡི་ངོ་བོ་

142
གནའ་དཔེ་གཅེས་བསྡུས་དཔེ་ཚོགས།
ལས་དོན་ངེས། ། གང་གི་ཚེ་ཤེས་པ་ཡུལ་དང་བཅས་པ་དོན་ཡིན་པ་
དེའི་ཚེ་ཞེས་སོགས་རྩ་འགྲེལ་གྱི་འཆད་བྱེད་ཡིན་པར་སྦྱོར་ཞིང་དེ་
ཡང་གོང་དུ་བཤད་མ་ཐག་གི་རང་རིག་གི་ཚད་འབྲས་དེ་ཉིད་བཤད་
པ་ཡིན་གྱི། དེ་ལས་གཞན་མ་ཡིན་པར་བཤད་པས། སྔ་མ་ཁ་ཅིག
ཚིགས་བཅད་དང་བོ་འབྲས་རྟོག་དང་བོའི་དོན་བསྡུ། ཚིགས་་་་་
བཅད་འོག་མ་གཉིས་འབྲས་རྟོག་གཉིས་པའི་དོན་བསྡུ་ཞེས་འཆད་པ་
འགྲེལ་བ་འདི་གཉིས་ཀྱི་ལུགས་སུ་སྨྲ་བ་ལྟར་རྟག་ཏུ་རུང་བར་སྣང་
མོད། འོན་ཀྱང་མདོ་ཉིད་དུ་ཡང་། དེ་ཡི་ངོ་བོ་ལས་དོན་ངེས། །
ཞེས་པའི་མཚམས་སྦྱར་དུ། དེ་ཅིའི་ཕྱིར་ཞེ་ན།
ཞེས་རྒྱུ་མཚན་
འདྲི་བའི་ཚིག་ཏུ་བྱུང་ལ། དེ་ལ་གང་ལ་དོགས་ནས་འདྲི་ན། དེའི་
གོང་དེ་ཉིད་དུ། གང་རང་རིག་པ་དེ་འབྲས་བུར་འགྱུར་རོ